Държавен вестник, бр. 58, 2025 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  58
обекти, посочени в плана за дейността на 
началника на караула; изправността на освет­
лението, оградите, окопите и състоянието на 
караулното помещение. Когато има назначени 
старши на районите (обектите), последните 
се приемат от тях запечатани.
Чл. 419. (1) След завръщане от постовете 
оръжието се изпразва. Най-напред изпразват 
своето оръжие разводачите на двата карау­
ла, след което разводачът на стария караул 
командва „Отдясно по един – ИЗПРАЗНИ!“.
(2) По тази команда караулните се строяват 
в една редица на една крачка от стойката за 
пълнене (празнене) на оръжието. Началникът 
на караула (разводачът) командва „Смяна, 
отдясно по един – ИЗПРАЗНИ!“. По тази 
команда караулните поред изпразват своето 
оръжие, поставят пълните пълнители с пат­
роните в чантите (сумките, тактическите 
елечета) и докладват „Оръжието е изпразнено 
и поставено на предпазител“, вземат оръжието 
на ремък самостоятелно и застават в строя. 
Началникът на караула (разводачът) следи за 
правилните действия на караулните.
(3) Разводачите на стария и новия караул 
рапортуват поред на своите началници на 
караули за извършената смяна, например: 
„Господин (госпожо) сержант, смяната е 
извършена. Постовете са сдадени (приети) 
в изправност. Първи разводач – ефрейтор 
Пенев (Пенева)“. Началниците на караулите 
приемат рапортите, като започват от стария; 
подписват постовата ведомост на стария ка­
раул, при което началникът на новия караул 
вписва във ведомостта откритите по време на 
смяната на караула неизправности или липси.
(4) Когато при смяната на караула присъст­
ва лице, пристигнало за проверка на караула, 
след приемането на рапортите на развода­
чите началникът на новия караул командва 
„МИРНО!“. Началниците на карау­лите поред 
докладват на проверяващия за извършената 
смяна.
(5) Началниците на караули докладват за 
смяната на своя оперативен дежурен (дежурен 
по военно формирование) по телефона или 
чрез личен рапорт.
(6) Старият и новият началник на караула 
се разписват в постовата ведомост за сдава­
нето (приемането) на караулното помещение 
и постовете (обектите).
Чл. 420. (1) След смяната на караула начал­
никът на стария караул сдава боеприпасите 
и отвежда караула във формированието. До­
кладва на командира (началника) на ротата 
(батареята) за изпълнението на задачата, 
например: „Господин (госпожо) капитан, 
караул № 1 пристигна в пълен състав. През 
време на службата инциденти не е имало 
(или се случи еди-какво си). Началник на 
караула – сержант Христов (Христова)“, и му 
предава постовата ведомост заедно с другите 
документи (когато има). След това следи за 
сдаването на оръжието от караула.
(2) Караулните, които охраняват обектите 
само нощем, след завършване на срока за 
охрана на обекта сдават боеприпасите и се 
изпращат от началника на караула във воен­
ното формирование под командата на старши. 
Началникът на караула вписва това в постовата 
ведомост и докладва на оперативния дежурен 
(дежурния по военна формирование). След 
пристигането във военното формирование 
старшият трябва да доложи на главния сер­
жант на ротата (батареята) и да контролира 
сдаването на оръжието от караулните.
Чл. 421. (1) При привеждане в по-висока 
бойна готовност караулът се сменя от роти­
те (батареите, звената), определени съгласно 
плановете за нарастване на готовността за 
изпълнение на бойни задачи и за мобилиза­
ция. В тези случаи не се извършва развод на 
караула. След кратък инструктаж и получа­
ване на документите от оперативния дежурен 
(дежурния по военно формирование) караулът 
отива в караулното помещение.
(2) Смяната на караулите се извършва по 
определения ред в съкратени срокове. Броят 
на постовете, особените задължения на ли­
цата от караула и новата парола са посочени 
в документа при привеждане в по-висока 
бойна готовност.
Чл. 422. Снемането на караула от охра­
нявания обект се извършва от оперативния 
дежурен (дежурния по военно формирование) 
с писмена заповед (разпореждане) на коман­
дира (началника) на военното формирование, 
заверена с печат, в присъствието на начал­
ника на охранявания обект. За снемането на 
караула се изготвя акт, който се подписва 
от оперативния дежурен (дежурния по воен­
но формирование), началника на караула и 
началника на охранявания обект. В акта се 
посочва, че охраняваният обект, караулното 
помещение и намиращите се в него и на 
постовете оборудване и инвентар са сдадени.
Раздел VIII
Смяна на часовите (патрулните)
Чл. 423. (1) Часовите се сменят през два 
часа. При температура на въздуха под -15 °С и 
над +36 °С или при лоши атмосферни условия 
(обилен снеговалеж, буря, пороен дъжд и др.) 
часовите се сменят през един час. Указание 
за смяна на часовите през един час се дава 
от оперативния дежурен (дежурния по военно 
формирование).
(2) Когато часовите се сменят през един час, 
началникът на караула записва в постовата 
ведомост времето, през което те са сменяни 
през един час и през два часа.